Tapiolle
Oi, metsän kuulu kuningas,
 Sä Ukko harmaja,
 El’ sääli sinä vaivojas,
 Vaan yhä jatka matkoas,
 Samoa saloja!

 Oi, ollos kaikilt’ suosittu,
 Kuin kaunis neitoinen,
 Jot’ ompi monelt’ kosittu
 Ja suosiolta ravittu
 Kuin kummun kukkainen!

 Oi, Ukko suosi Suomea,
 Mi lailla purosen
 Ain hiljaa rientää – vaahtoa
 Ei pintaan sille kumpua,
 Se kulkee liristen!

 Sä voitot kerro, tappiot,
 Kuin ovat ollehet,
 Oi! kerro Turkin vauriot,
 Miss’ Suomen uroist’ mainiot
 Jo ovat kuolehet.

 Näin lähde uudell’ uralle
 Ja nauti onnea;
 Sä riennä joka majalle,
 Kuin aamukaste kukalle.
 Puolusta Suomea!

Kah [G. A. Heman].

Lähde: Tapio 2.1.1878.

G. A. Heman
Runot
Tapio
1878